

БИЗНИС ПЛАН ЗА 2012-2014

ВПД ,,Тик-Так'' д.о.о.

Предузеће за промет сатова на велико

Датум: 17.10.2012.

**Контакт**

Организација: ВПД ,,Тик-Так'' д.о.о.

Адреса: Трг Краља Милана број 8, 18000 Ниш

Телефон: 018/249-270

Фах: 018-247-270

Веб сајт: Vpdtik-tak.webs.com

Е-маил: [tiktak.ppsn@yahoo.com](mailto:tiktak.ppsn@yahoo.com)

Бавимо се: трговином сатова на велико

Основани смо: 2011. године

Напомена:

**Садржај**

1. Резиме
   1. Опис пословног концепта
   2. Повољности и стратегије
   3. Конкурентске предности
   4. Тим
2. Пословна обалст предузећа

2.1. Пословна област

2.2. Концепт предузећа

2.3. Производи

2.4. Мисија, визија и циљеви

3. Анализа тржишта

3.1. Корисници

3.2. Величина тржишта и трендови

3.3. Конкуренција

3.4. Процена будућих тржишних кретања

4. Менаџмент тим

4.1 Власништво

4.2 Организациона шема

5. Стратегија раста

6. Маркетиншки план

6.1 Производ

6.2 Истраживање тржишта

6.3 Цена

6.4 Промоција

6.5 Реклама

6.6 Дистрибуција

**1. РЕЗИМЕ**

ВПД ,,Тик-Так'' je трговинско предузеће које купцима нуди широк асортиман својих производа. Предузеће чине двадесетпеторо сада већ искусних радника, као и два директора. За овако кратко време постигли смо довољно, али још увек желимо да напредујемо.

У нашем асортиману можете наћи мушке и женске сатове за све узрасте.

**1.1** **Опис пословног концепта**

,,Тик-Так'' је виртуeлно предузеће које се бави трговином сатова на велико. У свом асортиману садржи производе Casio, Miss-sixty, Time-force и Swatch произвођача.

Циљ предузећа је да задовољи потребе купаца, као и да стекнемо њихово поверење.

**1.2**  **Повољности и стратегије**

Имајући у виду да на тржишту нема пуно виртуалних предузећа која се баве трговином сатова, сматрамо да ће наше предузеће због тога остварити велике успехе и да ће се већи број купаца определити за наше производе.

Стратегија развоја предузећа је константно праћење светских трендова који омогућују квалитетнију понуду коју нуди предузеће.

**1.3**  **Конкурентске предности**

Предности у односу на конкуренцију:

* Квалитетни производи
* Јединствени дизајн
* Сајамски попусти
* Професионалност колектива
* Пријатна атмосфера

**1.4 Тим**

,,Тик-Так'' д.о.о. је под власништвом два директора: Мирјана Лилић и Гордана Новковић. Колектив чини 25 запослених од којих постоје четири сектора, и њихови шефови су:

* ОКП- Јовица Стојановић и Анђела Живић
* Продаја- Лука Стевандић и Милош Ђорђевић
* Набавка- Тијана Тодоровић и Катарина Митровић
* Књиговодство- Сара Немат и Катарина Динов

**2. ПОСЛОВНА ОБЛАСТ ПРЕДУЗЕЋА**

**2.1 Пословна област**

У последњих неколико година све већи број људи је заинтересовано за модне детаље, као што су сатови. Тајна успеха нашег предузећа заснива се на квалитету наших производа, као и стручности запослених људи.

**2.2 Концепт предузећа**

Објекат се налази на једној од најатрактивнијих локација у граду, у Нишу, Трг Краља Милана бр. 8. Поред пријатног амбијента, љубазности и стручности запослених, можемо се похвалити и квалитетом и широким асортиманом наших производа. Комплетна просторија је климатизована са савреним системом за вентилацију.

**2.3 Производи**

- TIME-FORCE

- CASIO

- MISS SIXTY

- SWATCH

**2.4 Мисија, визија и циљеви**

Мисија нашег предузећа је задовољење друштвених потреба, побољшање квалитета производа и константан раст и развој предузећа.

**Наша визија је да будемо синоним за компанију која стално поставља више стандарде, у области пословања и трговине, да не уводи само нове навике и трендове, већ и да их предвиђа и креира.**

**Циљ нам је да повећамо капацитет предузећа у 2013. години за 40%, такође и да смањимо трошкове набавке за 10% у односу на 2012. годину.**

**3. АНАЛИЗА ТРЖИШТА**

**3.1. Корисници**

„Тик-так“ је првенствено своје производе наменио људима који желе да обрадују себе и друге једним квалитетним и модерним сатом. Трудили смо се да наши сатови буду повољни и доступни свима, како би могао свако да их приушти.

**3.2. Величина тржишта и трендови**

Добар, квалитетан, модеран сат је нешто што свако жели да има и сматрамо да заузима велики део на тржишту и да успешно можемо пословати.

**3.3. Конкуренција**

Пре почетка нашег пословања, истражили смо тржиште и утврдили смо да је велики број људи заинтересован за нашу делатност. Сматрамо да конкуренција не може угрозити наше пословање и да је пре свега битно како ћемо ми наступити на тржишту. Нема много предузећа која се баве прометом сатова и сматрамо да је у томе наша предност.

**3.4. Процена будућих тржишних кретања**

Помоћу анкета и разговора са клијентима, спремни смо да слушамо њихове предлоге и сугестије како би унапредили услуге предузећа. Увођењем новина у програме, занимљивог дизајна и осталих услуга, „Тик-так“ ће се трудити да избегне појаву засићења код клијената.

**4. МЕНАЏМЕНТ ТИМ**

**4.1 Власништво**

,, Тик-так'' је предузеће основано са два директора. Предузеће је подељено у два дела и оба директора су задужена за по jедан део предузећа.

**4.2 Организациона шемa**

 Организациона шема предузећа

**5. Стратегија раста**

У почетку бавили смо се трговином сатова само у Нишу. Склапањем уговора са црногорским предузећем ,,Слатки залогај“, отворили смо нове могућности. Планирамо да проширимо наше капацитете и самим тим имамо добру позицију да освојимо још једно тржиште и то ван граница наше земље. У периоду од три године имамо визију да освојимо не само црногорско тржиште, већ и да се проширимо изван тих граница. Потенцијални кандидати су Хрватска, БиХ, Македонија, Бугарска и Румунија. Главни ризик представља крађа идеје, али недостатак конкуренције сузбија тај ризик на минимум. Такође, наша спремност да се носимо са ризиком може од њега да направи и прилику да се усаврши и напредује.

**6. МАРКЕТИНШКИ ПЛАН**

**6.1 Производ**

Производи са којима наше предузеће наступа на тржишту јесу сатови јапанске марке ''Casio'', шпанске марке ''Time Force'', италијанске марке ''Miss Sixty'' и швајцарске марке ''Swatch''.

''Casio'' је заступљен на нашим просторима од 1965. године, са великим бројем производа из свог широког асортимана. За производе овог произвођача смо се одлучили због добро познатог квалитета, цена приступачних стандардима наших суграђана и популарности на тржишту ових простора.

''Time Force'' је свежа марка на нашем тржишту, која прети да преузме примат у својој ценовној класи. За све љубитеље спорта, мало опуштеније и мужевније комбинације. Сигурни смо да би их сваки мушкарац понео. За момка моји не жели да се издваја, већ да остане веран свом стилу.

Познати бренд ''Miss Sixty'' је лансирао линију сатова која је заинтригирала женску популацију, а акценат је на модерном дизајну, актуелним трендовима и приступачним ценама. ''Miss Sixty'' уводи позитивну промену у ваш стил.

Швајцарска марка ''Swatch'' је представила колекцију дечијих сатова интересантног дизајна, истичући јачину боја, спајајући супротности и различитости. Довољно добар разлог да и овај бренд постане део наше колекције.

**6.2 Истраживање тржишта**

На основу нашег истраживања у виду анкете, како би се упознали са жељама и мишљењима наших суграђана, добили смо следеће резултате:

* 60% испитаних носи ручни сат
* 40% њих поседује бар три сата
* у 40% случајева најмање три члана породице носе ручни сат
* 38% је спремно да издвоји 100€ за ручни сат
* на велику радост нашег предузећа чак 55% испитаних је на одређен начин пословало са нама и упознато је са нашим асортиманом
* 66% грађана сматра да су цене наших производа приступачне нашим стандардима
* са великим задовољством можемо рећи да је 50% испитаних оценило наше пословање петицом
* за унапређивање пословања као препоруку испитаних добили смо предлоге снижења цена и проширења асортимана;

Конкуренцију нашем предузећу тренутно представљају малопродајни објекти у нашој околини, који се баве сличном или истом делатношћу, као и људи који се баве продајом сатова на црно.

У будуће, развитком предузећа, проширењем асортимана и тржишта, све мању претњу нашем предузећу представљаће малопродајни објекти, док би развијене компаније узеле више маха.

Верујемо да је мода важна, како за жене, тако и за мушкарце, без обзира да ли они то признају или не. Зато смо спремни да сваком новом сезонском колекцијом, коју прати лежеран и елегантан стил, освежимо постојећи асортиман, сузимо конкуренцију и уздигнемо наше предузеће на место лидера.

Предношћу нашег предузећа у односу на остала сматрамо то што осим женске и мушке колекције сатова, наш асортиман садржи и високо квалитетне дечије сатове.

Уочили смо да је наша слабост резервисаност грађана према нашим производима јер релативно кратко трајемо на тржишту. У циљу отклањања ове слабости одлучили смо да посебну пажњу посветимо промовисању у окружењу. Додатак стратегији развоја чини планирана сарадња са иностраним виртуалним предузећима.

**6.3 ЦЕНА**

Планирамо да наше цене и даље остану конкурентне на тржишту. Да бисмо то остварили увешћемо празничне попусте (Нова година, 8. Март, Дан заљубљених...), као и посебна снижења приликом промене асортимана. Увешћемо и аутлет програм који би омогућио купцима са мањом куповном моћи да себи приуште модерне, а пре свега квалитетне сатове.

**6.4 Промоција**

Као кључ успеха сваког предузећа, па тако и нашег, појављује се промоција.

Наше предузеће узима учешће на многим посећеним сајмовима, како на домаћем, тако и на страном тржишту.

На штандовима ''Тик-так''-а могу се добити информације које веродостојно приказују успешност пословања нашег предузећа, а такође се може и уверити у разноврсност асортимана.

Поседујемо контакт-сервис у коме тим стручних оператера пружа увид о свим новостима у ''Тик-так''-у. Овај тим је такође задужен и за организовање промоција по малопродајним и велепродајним предузећима како из, тако и изван наше бранше.

**6.5 РЕКЛАМА**

Добра реклама је пола урађеног посла.

Ради брзог и ефикасног допирања до потрошача, наше предузеће користи најмодерније технике рекламирања.

Интернет је постао део свакодневнице и најчешћи извор информација. ''Тик-так'' поседује интернет страницу на којој се сви заинтересовани могу упознати са пословањем предузећа. Користимо фејсбук рекламе преко којих можете лако доћи до нашег сајта. Наши оператери редовно ажурирају податке на фејсбук страници, тако да сваког дана можете имати увид у новине, промоције и акције које организујемо.

Омогућавамо куповину преко наше интернет стране, уз брзу доставу.

Наше рекламе су заступљене у већини дневних новина и магазина. Представљамо нове производе у сваком издању часописа који су претежно оријентисани на тржиште сатова или стављају акценат на моду.

ТВ рекламе се приказују у ударним терминима, у време приказивања најгледанијих спортских и шоу програма. Подједнаку пажњу посвећујемо рекламирању свих производа из каталога. Рекламирамо своје производе и путем радиа, на неким од станица у региону. Препознаћете нас по оригиналном звуку и слогану (*''Нека ваш сат говори уместо вас''*...).

Пажњу смо посветили постављању рекламних постера у средствима јавног превоза, на аутобуским и железничким станицама, јер сматрамо да такав вид рекламе привлачи велики број потенцијалних купаца.

Билборди са позадинским осветљењем и видео рекламе су распрострањени широм региона. Оне ће привући заинтересоване на најбољи начин. Видео рекламе су увеле револуцију у промовисању производа и оне садрже кратке поруке које ће помоћи купцима приликом одлуке о куповини.

Наши модели су познате јавне личности уз чије се име са слободом може додати епитет ''икона стила'' (Никола Рађен, Лена Ковачевић...). Својим појављивањем у јавности доприносе угледу ''Тик-так''-а и привлаче нове купце којима представљају идоле.

Без обзира који стил негујете, сигурни смо да ћете код нас пронаћи нешто за себе.

**6.6 ДИСТРИБУЦИЈА**

Дистрибуцију наших производа обављамо директно,продајом лицем у лице.Наше сатове можете купити једино у продајним објектима нашег предузећа и путем интернета...